
1. УВОД

Све што постоји има свој век – трајање. Започиње рођењем (настанком), затим траје (постоји) са успесима и/или неуспесима и умире (нестаје или престаје). Тако се и производ „рађа, живи и умире“. У литератури доминира теорија о следећим фазама животног циклуса производа:

• увођење

• раст

• зрелост и

• опадање.
 Маркетинг циљ је водич за дефинисање стратегије коју је неопходно применити ради остварења датог маркетинг циља.Маркетинг стратегије су различите за сваку фазу животног циклуса, а у складу са циљем који се жели достићи у датој фази.Маркетинг стратегије фаза животног циклуса производа односе се на оптимално комбиновање инструмената маркетинг микса за сваку фазу животног циклуса.

Маркетинг стратегијама се тежи задржати производ што дуже у фази зрелости свог животног циклуса, јер је у тој фази највећа стопа доприноса производа обиму продаје и добити предузећа. У фази опадања животног циклуса, производ се тежи задржати све док је оправдано задржавање, сходно његовом доприносу добити предузећа. Када производ није могуће одржати у фази опадања, упркос стратегији репозиционирања, производ завршава свој животни век. Производ може да настави животни век на другим тржиштима, јер не значи да ако замире на једном тржишту, замире и на свим. Међународна експанзија производа је стратегија којом се продужава домаћи животни циклус производа. Такодје, производ може бити у једној фази животног циклуса на једном тржишту, а на другом тржишту се може наћи у некој другој фазу. Дакле, познавање фазе и обележја фазе животног циклуса производа је основа управљања производом.

Прикупљање потребних информација, података  везаних за мастер рад, вршено је у “ДП МЕТАЛИКА” Раковица у току текуће године.Приликом истраживања и прикупљања информација обављено је више разговора и консултација са менаџерима поменутог предузећа.Овим радом, покушаћу да објасним, на основу стеченог знања, на шта треба обратити пажњу приликом избора маркетинг стратегије и која ће уједно допринети успешном и профитабилном пословању предузећа.                                                                                          

2. КОНЦЕПЦИЈА ЖИВОТНОГ ЦИКЛУСА ПРОЗВОДА
Концепција животног циклуса заснива се на три елемента:

1. Производи пролазе кроз четири фазе животног циклуса различитим брзинама.

2. Добит по јединици производа изразито расте у фази раста а почиње опадати у фази дозревања иако обим продаје и даље расте.

3. Утицај појединих елемената потребних за успешан пласман производа мења се од фазе до фазе.
• Фаза увођења производа на тржиште    

• Фаза раста

• Фаза зрелости

• Фаза опадања
Крива животног циклуса производа је различитог облика и различите дужине за различите производе.
Чиниоци који утичу на облик и дужину криве:

* потребе и жеље потрошача

* технолошке промене

* активност конкуренције
 * маркетинг – активности 
 Фаза увођења
* Производ се први пут представља потрошачима те самом својом појавом отвара ново тржиште,
* Развија се процес прихваћања производа зависно о ступњу новости које нови производ носи на тржиште,
* Квалитет производа не добија дефинитиван облик, цена производње је врло висока, ступањ производње не достиже економски оправдане разлоге,
* Профит је у већини случајева негативан,
* Продаја споро расте па су високи трошкови промоције да би се  потенцијални купци што боље информисали.
 Фаза раста
* Купци и потрошачи већ су упознали и прихватили нови производ,
* Квалитет производа и развијеност производње достижу задовољавајући ступањ,
* Цена производње постаје све нижа,
* У тој се фази постиже највећа добит,
* Призвођачи почињу проналазити производу нове карактеристике и побољшања како би на тај начин освојили нове делове тржишта,
* У тој фази се почиње јављати и конкуренција,
* Она пажљиво прати прихваћање производа на тржишту,
* Уколико оцени да би могла остварити повољне финанцијске резултате, конкуренција      креће с производњом,
* Издаци за промоцијске активности још увек су високи,
* Настоји се створити марка производа.
Фаза зрелости
* Производ у овој фази је дефинитивно прихваћен на тржишту,
* Темпо продаје и даље расте али слабијим интензитетом него раније,
* Конкуренција постаје све агресивнија.
Три аспекта зрелости производа:

* Техничка зрелост

-ниски издаци за развој односно побољшање производа

-већа стандардизација марке,
-уходана метода производње.
* Тржишна зрелост

-потрошачи познају функције производа,
-претпоставка да је квалитет већине понуђених производа добар,
-довољна искуства потрошача да уоче разлику међу производима.
* Конкурентска зрелост

-непромењена присутност на тржишту,
-стабилност у цени.
* Фазу зрелости Котлер дели на три раздобља:

1.Растућа зрелост,
2.Стабилна зрелост,
3.Зрелост у опадању.
Фаза опадања
* Потрошачи се почињу поступно окретати новим производа,
* Димензије тржишта се нагло смањују,
* Производња премашује потражњу.
* Ову фазу карактеришу две могуће ситуације:

-на тржишту је велик број артикала што доводи до рата ценама,
-тржиштем доминира неколико јаких производа који воде конкурентску борбу,
* У овој фази господарски субјект мора реаговати истраживањем елемената маркетинг микса јер је нужно установити разлоге дегресивног кретања криве животног циклуса производа.
“Производи умиру пре или касније. Верни потрошачи их некако прежале,
потом открију нове производе који их потом поново направе

срећним!”, Martin Van Mesdag, теоретичар маркетинга.

Као што читалац свакако зна животни циклус већине тржишних производа одвија се кроз одређене фазе, које следе једна иза друге, а које истовремено одржавају профитабилност и просперитет пословања са другим производима. Уобичајене фазе животног циклуса производа  који се пласира  на тржишту су:

         - фаза увођења, која обележава период када се производ први пут појављује ,

на одређеном тржишту и када се комерцијално нуди циљним купцима,

         - фаза раста је динамична фаза тржишног пословања која означава перманентно повећање продаје датог производа на тржишту,

         - фаза зрелости означава климакс продаје иза кога долази до смиривања 

           тражње и смиривања пласмана третираног на пенетрираном тржишту,

         - фаза опадања је завршна фаза у животном циклусу одређеног производа,

карактеристична по драстичном паду продаје и зараде, из кога следи технолошка и/или тржина смрт производа, уколико менаџмент фирме није преузео одговарајуће осмишљене и енергичне мере на његовој технолошкој  и/или тржишној ревитализацији.

Сви производи намењени тржишту, подложни технолошком или модном застаревању, као и производи сезонских и других пролазних вредности, имају свој животни циклус, који се одвија по фазама које смо упаво набројали. Свака од наведених фаза животног циклуса захтева креацију и примену посебног маркетинга, а такође и креацију и примену посебне маркетинг стратегије, са чијом правилном имплементацијом позитивни ефекти од тржишног пословања, са датим производом треба да се максимизирају, а негативни да се минимизирају.      

Како продужити животни циклус производа?

Да би неки производ имао вредност за предузеће потребно је пронаћи тржиште које је спремно да плати производ по понуђеној продајној цени; односно, потребно је позиционирање и задржавање позиција тог производа на тржишту. Од рађања до гашења сваки производ пролази кроз неколико фаза које чине његов животни циклус. Свака од ових фаза нуди другачије изазове и, сходно томе, у свакој фази потребно је другачије управљање животним циклусом производа. 

Фаза увођења

Фаза увођења је прва фаза у животном циклусу производа и њу карактерише висока производна цена, високи трошкови маркетинга, мали обим продаје и релативно мало присуство конкуренције. Да би се производ добро позиционирао на тржишту потребно је пре увођења новог производа извршити детаљне анализе и одредити потенцијална тржишта и њихове карактеристике. 
Фаза раста

У фази раста продаја производа расте. Истовремено расте и присуство конкуренције која покушава да копира производ или да тржишту понуди суплемент који на сличан начин може да задовољи потребе потрошача. Фазу раста одликује и снижавање трошкова у производњи, као последица већих производних серија и већег искуства у управљању производњом.

Фаза зрелсти

Када производ достигне фазу зрелости може се рећи да је продаја достигла свој максимум. Трошкови производње су минимални, а производ је познат потрошачима тако да нема потребе за додатним трошковима промоције производа. Присутна је јака конкуренција, стога је потребно извршити диференцијацију или диверзификацију производа или снижавати цене производа и примењивати мере унапређења продаје како би се продаја задржала на жељеном нивоу.
Фаза опадања

У овој фази продаја опада, а трошкови расту. Због слабе тражње за производом потребно је снизити цене, а самим тим пада и профит. Профит у овој фази првенствено се остварује смањивањем трошкова. У овој фази потребно је преиспитати производ и економску оправданост задржавања производа на тржишту.

Ово су стратегије које се могу употребити да би се максимизирала добит или смањили губици. Понекад је маркетинг стратегију потребно мењати у ходу како би се одговорило на промене околине, као што су нпр: нови конкуренти, нове технологије, губитак купаца, смањења добити.
Према томе зависно од ситуације, требали би увек да планирамо коју маркетинг стратегију ћемо применити за бољитак фирме, као. Према законима пословања, доћиће времена када ћемо бити у опасности од губитака. Због сталних промена у пословном свету, треба планирати маркетинг стратегије како би минимизирали ризик и повећали добит.  

Да би се ефикасно управљало животним циклусом производа потребан је информациони систем који правовремено треба да обезбеди одговарајуће извештаје различитим службама у предузећу. Управљање животним циклусом производа требало би да буде тимски рад у који су укључене служба продаје, маркетинга, производње, набавке, истраживања и развоја, финансија... Профит је увек последица разлике у цени на коју утиче смањивање трошкова или повећање марже, а он варира у зависности од тога да ли је тржиште спремно да плати понуђену цену за производ.

Perftech Largo је информациони систем који има велики број имплементација у производним предузећима. Поређењем ових цена и фактора који на њих утичу може се утврдити у ком домену су трошкови већи од планираних, односно које корективне акције је потребно предузети. То могу бити реорганизација производних процеса или тренинг радника (смањивање трошкова рада), увођење нове технологије (смањивање трошкова енергије), набавка јефтинијих помоћних материјала (смањивање цене помоћних материјала). Набавка у складу са критеријумом оптималних залиха, управљање и праћење производње, терминирање производње и многе друге функционалности програма доприносе значајном смањењу трошкова производње, а самим тим и нижој цени готовог производа.

Као што смо већ рекли, управљање животним циклусом производа је тимски рад. Једна од најбољих особина Larga је управо интегрисаност пословних процеса и пословних функција, што олакшава комуникацију између запослених и доприноси синергетском ефекту рада запослених у предузећу. Продаја и маркетинг, на основу анализе тржишта дефинишу циљне сегменте и праве планове продаје. Планове продаје лако је преузети у производњу и на основу њих направити производне планове који су један од критеријума за планирање радних налога. Радни налози се могу планирати и на основу поруџбина купаца, заузетости капацитета, критичних залиха.На једноставан начин могуће је израчунати нето потребе за материјалима, сировинама и полупроизводима, што је акција којом се повезују служба производње и набавке, односно врши се набавка у складу са критеријумом оптималних залиха. 

Програм омогућава и симулацију производа, што је корисна алатка за запослене у истраживању и развоју. Односно, могуће је видети какав ефекат на производну цену има увођење нових материјала или примена нове технологије. Утврђивањем максималног рабата и максималне марже могуће је израчунати и продајну цену производа. Сви ови процеси интегрисани су са финансијама и рачуноводством, одакле је у сваком тренутку могуће добити извештаје и анализе битне за доношење важних пословних одлука.

Живимо у веку великих и брзих промена. Добри хардверски и софтверски алати, са једне стране, као и стручни и искусни запослени који чине јединствен тим, са друге стране, могу помоћи предузећу да се суочи са тим променама и да опстане на тржишту које, због раста конкуренције, сваког дана поставља нове и све сложеније захтеве.

                           3. СТРАТЕГИЈЕ У ФАЗИ УВОЂЕЊА ПРОИЗВОДА 
         У фази увођења производа у понудбени асортиман ради освајања тржишта могу се у пракси користити следеће маркетинг стратегије:

а) Стратегија брзог убирања плодова (снажна промоција, висока цена) чијом применом менаџмент фирме, путем високих цена заснованих на снажној реклами, жели брзо да извуче што већи профит које могућности дозвољавају. Стратегија брзог убирања плодова користи се у пракси у оним ситуацијама, када су у питању продаје модних или сезонских артикала, које купци подстакнути својим текућим потребама или подстакнуту снажном рекламом желе да конзумирају односно желе одмах да поседују. Купци у таквим случајевима најчешће су спремни да плате и цену изнад просека да би задовољили неке своје стварне или умишљене (емоционалне) потребе.

б) Стратегија лаганог убирања плодова (слаба промоција, висока цена) заснива се на томе да се са високом и ексклузивном ценом оствари и велика разлика у цени тј. профит по јединици производа, уз истовремено мала улагања у рекламу и ниске трошкове маркетинга. Стратегију лаганог убирања плодова примењују оне фирме које имају производе трајне вредности тј. производе који брзо не застаревају и/или оне фирме које имају апсолутни монопол понуде одређених производа на тржишту, које купци из неких разлога морају или хоће да набављају без обзира на ценовне услове купопродаје. Правило је да овај тип стратегије користе понуђачи квалитетних производа трајне вредности.

ц) Стратегија брзе пенетрације (продирања) на тржишту (снажна промоција, ниске цене) опредељења је ка масовној продаји, где се добит фирме – понуђача остварује по основу „економије обима“. Применом ове стратегије остварује се мала зарада по јединици пласираног артикла/услуге, међутим у укупној маси промета остварује се пристојан профит из разлога што је обима пласмана изузетно велики. Стратегија брзе пенетрације на тржишту примењује се обично у оним случајевима када је тржиште велико и засићено и када постоји јака конкуренција, што омогућава наметање купцима високих цена понудбених производа. 
„Добри производи се могу продавати и са агресивним оглашавањем. Ако мислите да производ није добар, онда се немојте петљати у његово оглашавање!“ David Ogilvi, експерт за рекламу.
Применом стратегије брзе пенетрације, на најбољи начин се постиже благотворно дејство фиксних трошкова, јер се са масовном продајом мртва тачка рентабилитета (тј. изједначење укупних прихода са укупним трошковима приликом раста продаје), спушта на нижи ( и за фирму прихватљивији) ниво. Као што читалац зна фиксни ( непроменљиви, стални ) трошкови су они трошкови који се формирају и остварују незвисно од раста продаје. Уколико је продаја мала ови трошкови веома оптерећују буџет пословања организације и, у укупној маси и по јединици, веома терете приход пословања из кога се издвајају. Уколико су пак остварене продаје велике, ови трошкови – који су у укупној маси увек исти, деле се на већи број продатих производа, чиме се по јединици производа са растом продаје смањују по јединици производа, стварајући менаџерима тако могућност и да иду на снижење продајних цена по јединици, што је за купце увек популарно и привлачно. У фиксне трошкове, као што је познато спадају трошкови фиксно утврђених плата особља, које особље се плаћа по времену, трошкови закупнина пословног простора, трошкови грејања, трошкови амортизације обрачунати по временском методу обрачуна, и други слични трошкови који се морају укалкулисати и измирити без обзира на обим пословања и остварени обим промета.

д) Стратегија лагане пенетрације (ниска промоција,ниска цена) примењује се у оним случајевима када је тражња за производима организације ценовно еластична и када су притом купци добро упознати са понудом организације. Из тог разлога не треба их у вези тога посебно информисати и убеђивати, са неком интензивном и скупом рекламом  или са неким другим – за организацију луксузним моделом промоције. Реч је у наведеном случају, обично о релативном мањем броју тзв. Професионалних купаца (трговаца на мало–препродаваца или других великих потрошача) који су са асортиманским и понудбеним програмом предузећа добро упознати, пошто са њим свакодневно послују. Стратегија лагане пенетрације заснива се на становишту менаџмента да ће ниска цена, пре или касније привући задовољавајући број купаца и да ће притом остварена купо-продаја за купце ценовно привлачна уз, за организацију продавца ниске трошкове промоције и маркетинга, бити задовољавајуће профитабилна.

         “ Ако желите да будете успешнији ипак у краћем року, вероватно ћете морати да удвостручите обим ваших напора и број ваших неуспеха. Неуспеси стоје са друге стране успеха и са њима граде равнотежу!”, Edvard De Bono, теоретичар успеха.
         Избор одговарајуће стратегије у фази увођења производа није само техничко и финансијско питање. Представља релевантно стратегијско одређење, које на старту опредељује и касније стратешке и маркетиншке потезе менаџмента предузетничке фирме на фокусираном циљном тржишту.
                              3.1. СТРАТЕГИЈА У ФАЗИ РАСТА ПРОДАЈЕ
        У фази раста пласмана производа на тржишту менаџмент фирме, по правилу, не прави неке драстичне стратегијске заокрете. Уколико је првобитно опредељена стратегија добро одабрана, она се у овој фази животног циклуса производа само дотерује и побољшава. Пратећи захтеве купаца у наведеној фази пласмана понуђених производа менаџмент фирме у датом периоду обично предузима следеће мере и активности:

- обогаћује понудбени асортиман производа истог типа, марке или других карактеристика за којима купци изражавају интерес,

- проналази нове канале пласмана и нове купце преко којих пласира производе за којима постоји задовољавајућа тражња,

- промоцију производа умешније дизајнира и фокусира према купцима за које је утврђено да изражавају највећи интерес за куповином,

- уколико су купци најизраженијих потреба већ задовољни а производња и пласман су већ уходани, што ствара простор за одређене пословне уштеде, продајна цена производа  се постепено снижава, како би се са нижом ценом привукле и категорије заинтересованих купаца мање куповне снаге, а такође и категорије мање заинтересоване за понудбени производ.

         “ Ако видите да се један производ годинама рекламира, знајте да је добар. Да је лош, већ би поодавно престали да га рекламирају!”,Alen Detef, теоретичар маркетинга и бизнисмен.

                      3.2. СТРАТЕГИЈЕ У ФАЗИ ЗРЕЛОСТИ ПРОИЗВОДА 
         Фаза зрелости производа је критични период у пословању са производом који има животни циклус. У овој фази животног циклуса продаја је остварила свој врх, иза ког потом, уколико се ништа не предузме, следи бржи или спорији пад, зависно од типа и карактера производа, његове употребљивости (сезоничности, модности, актуелности), а такође и зависно од захтева тражње за тим производом и понуде конкуретских организација. Да би се фаза зрелости преокренула ка позитивном расту продаје или пак да би се продаја задржала на истом нивоу са подношљивим осцилацијама у тражњи, нужна је промена маркетинг стратегије која се може остварити у следећим смеровима:

- кроз модификацију тржишта,

- кроз модификацију понудбеног асортимана,

- кроз модификацију инструмената маркетинга,

- кроз општу (свеобухватну) модификацију маркетинг програма.
  3.2.1. Модификација тржишта се остварује тако што се тржиште продаје проширује. Проширивање тржишта се врш : а) повећањем броја купаца и/или б) повећањем продаје/потрошње по једном купцу.

а)Повећање броја купаца у пракси се обично спроводи на следећи начин:

-преобраћањем не-купаца у купце, што се изводи осмишљеним и добро фокусираним програмом промоције, усмереним ка правим и/или физичким лицима, која до тада нусу била клијенти организације,

-откривањем нових тржишних сегмената, тј. нових, незадовољних купаца, што се спроводи истраживањем маркетинга, а у оквиру тога истраживања посебно истраживањем тржишта купаца,

-привлачењем купаца конкурената, што се изводи на тај начин што се наведеним купцима нуди нешто квалитетније, садржајније, модерније, јефтиније, услужније него што то раде конкурентске организације, које пласирају исте и/или сличне производе.      
б)повећање продаје/потрошње по једном купцу, подстиче се и остварује умешно рекламом, која је усмерена ка томе, да постојећи купци: 

-рекламни производ чешће употребљавају, односно више троше јер је то за њих здравије, корисније, економичније, погодније, пригодније, исплативије или им доноси неку другу повољност за коју су заинтересовани,

-рекламни производ користе већом пригодном употребом, тј. у већој количини, када је на пример реч о некој празничној и/или свечарској прилици и сл.

-рекламни производ користе и на друге начине и за друге намене.
         Као пример наведеног можемо указати на рекламирање пива као изванредног средства за прање и ревитализацију косе или чишчење дрвеног намештаја, или пак рекламирање књига као добрих поклона за рођендане.

3.2.2. Модификација асортимана спроводи у свим оним случајевима када извршене анализе покажу да пословање са постојећим асортиманом почиње да даје опадајуће приносе”, односно да тај асортиман више није конзистентан (одговарајући) потребама опслуживаних односно расположивих купаца.

         У принципу, модификација асортимана се обично изводи из два основна разлога, који разлози могу бити и једновремено изражени. Упознајмо ове разлоге.

         Први разлог је, као што смо напоменули, да се поново анимирају и задрже постојећи купци, који су се заситили са постојећим производима/услугама и постојећом понудом, и којима треба пониудити нешто ново, што ће опет да привуче њихову пажњу и подстакне куповне (потрошачке) преференције. Купцима се тада нуди иновиран понудбени програм, који ће задовољити њихове потребе на модерним основама. У ситуацијама, када фирма нема могућности да својим купцима понуди нешто суштински ново – садржају и квалитету понуде, менаџери се довијају на различите начине па у таквим случајевима вешто и лукаво мењају маркетинг и купцима нуде привид новог,што многи купци инфериорних аналитичких способности позитивно прихватају, остајући при том и даље клијенти (муштерије фирме). Привид новог се може створити помоћу: промене рекламе, промене дизајна, промене продајног места, промене модела комуникације, промене амбалаже или промене нечег другог, што ће купци прихватити као позитивну иновацију.

         Други разлог модификација асортимана је привлачење и нових купаца, уз задржавање постојећих. Када је реч о овом стратегијском опредељењу, први корак деловања усмерен је ка сезонској анализи постојећег понудбеног асортимана–по производима и линијама производа, како би се утврдиле слабе тачке постојеће понуде. План модификације асортимана се потом спроводи на тај начин, што се асортиман “креће” тј. чисти од свих производа и линија производа, са којима се не остварују задовољавајући прометни и финансијски ефекти. Постојећи понудбени програм који “добро иде” не мења се већ се најчешће само обогаћује са новим привлачним садржајима (производима и услугама) понуде, који садржаји укупан понудбени програм фирме модно/сезонски актуелизирају и комерцијално обогаћују.

         Циљ модификације, као што се може закључити, је интензивније привлачење купаца, уз остваривање већих продаја по једном купцу тј. “ повећање продуктивности купаца”. Наведено се остварује већтим комбинацијама старог и новог понудбеног програма, што управо и представља врхунско умеће у менаџменту продаје. Једноставно речено, купце које привлаче неки производи из “ старог” понудбеног програма, пошто дођу и пошто се упознају са садржајем модификоване понуде фирме, свакако ће, пошто су присутни на месту презентације и продаје, привући и неки артикли из програма “нове” тј. Модификоване понуде. Такође и купци који имају потрошачке или поседовне преференције према производима из “новог” тј. Модификованог програма, ради којих и долазе на продајно место фирме, пошто се упознају и са понудбеним производима из постојећег тј. “старог” програма, несумљиво ће, уколико је тај програм привлачан и уколико им одговара, своје куповне намере усмерити и према производима из тог “старог” програма, остварујући тако повећане укупне куповине по месту продаје. Другим речима изражено, производи једног типа привлачни купцима – који због тих производа и долазе у продајне објекте фирме, “навлаче” купце да купују и друге производе, који су такође привлачно понудбено презентовани на истом продајном простору, а чија куповина првобитно није била у свести наведених купаца. Мeђусобно “навлачење” купаца које остварују поједини производи из постојећег “старог” и модификованог “новог” асортимана повећава укупне трошкове купаца према фирми односно према њеним објектима продаје, повећава обим куповина и обезбеђује позитивне синегертске (умножавајуће) прометне и финансијске ефекте по више основа. Повећани промет пружа притом могућности менаџменту фирме и да непријатне а неизбежне фиксне трошкове распореди на више производа из понудбеног асортимана, чиме се стварају реални услови за побољшање економичности и рентабилности ( профитабилности) укупног пословања.

         Модификација асортимана понуде мора да се спроводи осмишљено и програмски. Свакако да нови производи који се уводе у асортиман – по неким релевантним одређењима (нпр. по изворима снабдевања, по начину или месту употребе, по експонираном модном изразу или дизајну или по другим одрeђењима) треба да буду комплементарни (допуњујући) асортиману производа са којима се већ успешно ради.         Модификација асортимана остварује се директним интервенцијама предузетника односно њихових маркетинга усмереним на промену ширине, густине, дубине, односно ценовне и квалитативне разуђености асортимана. Асортиман се притом пажљиво ремоделира и прилагођава наглашеним потребама и софистицираним захтевима циљних купаца. Модификација асортимана спроводи се у пракси на следеће уобичајене начине:

         Модификација ширине асортимана изводи се на тај начин што фирма, уколико је производна – производи, односно уколико је трговачка – набавља, и у свој понудбени програм увршћује и производе других бранши, са којима до тада није пословала.

         Уколико текстилно предузеће које производи одећу од чврстог платна за младе, уврсти у свој производни и понудбени програм у производњу и продају шатора од платна, може се сматрати да је наведена фирма проширила свој понудбени програм и производима друге бранше. То јест поред производње и пласмана одеће ( једна бранша) почиње да производи и нуди на тржишту и шаторе за војне потребе или за камповање (друга бранша). Аналогну промену у домену ширине асортимана прави и супермаркет који продаје прехрамбене производе (једне бранша) И средстава за хигијену Друга бранша), уколико у свој програм уврсти у продају техничких уређаја за домаћинство (трећа бранша). Већ смо истакли да нова бранша која се уводи у понудбени програм фирме, треба по неким одређењима да буде комплементарна са већ постојећим браншама са којима фирма послује.Модификација ширине асортимана не значи само проширење асортиманских линија и бранши са којима ће фирма пословати. Значи свакако и служење (редуцирање) укључених линија, до чега долази увек када се установи пословање са неким линијама тј. Браншама производа, које се налазе у понудбеном асортиману фирме, није исплативо.

        Модификација густине асортимана изводи се тако што се у оквиру појединих бранши са којима фирма послује ( на пример у оквиру бранше прехране, бранше текстила, бранше алата Ии уређаја и/или других) уносе у понудбени асортиман нови, до тада нетретирани производи из тих бранши са којима пословање у непосредној садашњости и будућности делује просперитетно и исплативо. Модификација овог типа спроводи се у том смислу, што се у оквиру бранши са којима фирма послује неки производи, чији пласман не даје задовољавајуће резултате, избацују из асортимана.

         Уколико текстилно предузеће, које је до сада производило мушке и женске капуте од штофа, напусти ту производњу и преорјентише се на производњу џинс одеће – у оквиру исте бранше текстила, може се сматрати да је у наведеном предузећу извршена одговарајућа модификација у домену густине асортимана.

         Модификација дубине, односно ценовне и квалитативне разуђености асортимана изводи се тако што се понудбени асортимански програм фирме ремоделира у том смислу да се асортиман одређених производа допуњује и обогаћује истима производима, али другог облика, других димензија и величине, другог дизајна, другог модног израза, другачије амбалаже и садржаја, другачијег паковања, друге марке и свакако и друге цене и другог квалитета. Модификација овог типа изводи се и тако што се извесни типови и модели одређеног производа, са којима пословање више не даје задовољавајуће резултате, искључују из понудбеног програма намењеног купцима. Реч је значи о стратешком, али свакако и опрезном и фином, модном ремоделирању асортиманске понуде, заснованом на пажљиво изведеним анализама понашања потрошача и изражених захтева тражења на тржишту.
  3.2.3.Модификација инструмената маркетинг микса је свеобухватан стратешки захтев у коме се врши рекомбиновање свих иструмената маркетинга: производа, цене, дистрибуције (тј. места, начина и времена пласмана) и свакако промоције. Цео контитуисани концепт маркетинга се притом аналитички сагледава притом се утврђују евентуално слабе тачке концепта које треба ремоделирати, како би се фаза опадања интереса купаца за производом/услугом фирме што више одложила. Модели, методе, начини и средства деловања менад`мента, усмерених ка модификацији инструмената маркетинг микса могу такође бити веома различити. Опредељени су како ситуацијом на тржишту, тако и способностима менаџмента да наведену модификацију домишљато идејно креира и у пракси успешно имплементира.УПОЗНАЈТЕ ИНСТРУМЕНТЕ МАРКЕТИНГА, ДА БИСТЕ ИХ МОГЛИ МИКСИРАТИ! Основно умеће у предузетништву јесте миксирање (комбиновање) инструмената маркетинга са којима предузетник располаже. У теорији неколико класификација инструмената (елемената) маркетинга, али једна је доминирајућа. То је класификација америчког ауторитета за маркетинг Philipa Kotlera, који је као базичне инструменте маркетинга определио;
- производ (асортиман производа који се нуде купцима),

- цену (накнаду за испоручену робу и/или услугу),

- дистрибуцију (начин пласмана и место пласмана) и 

- промоцију (представљања).

Наведена четири инструмента маркетинга су позната као 4П:

PRODUCT (производ), PRICE (цена), PLACE (место) и PROMOTION (промоција).

Производ, односно понудбени асортиман производа, представља основну маркетинг компоненту са којом се предузетник презентује на свом циљном тржишту. Укључује не само садржај асортимана који предузетник нуди својим купцима, већ и њихов квалитет, карактеристике, стил, марку, паковање, величину и друге опције, а такође и услуге и гаранције. 

Цена  је износ који купци треба да плате за производ који им фирма нуди на продају. Укључује основну цену, а понекад и разне бонификације ( попусте), плаћање на рате и друго.

Дистрибуција обухвата различите активности које предузетник и његова организација предузимају да би производ учинили доступним и корисним својим циљним купцима. Укљиучује: канале допреме и пласмана, локацију преузимања и продаје, просторну покривеност тржишта, креирање залиха и транспорт, и друге физичко-дистрибутивне и логистичке функције и активности.

Промоција се односи на све активности које предузетничка организавија предузима, да би себе и своју понуду представила својим циљним добављачима и купцима. Да би их подстакла да под повољним условима испоручи своју робу организавији (добављачи), односно да купе од ње понуђене артикле (купци).Укључује: рекламу, публицитет, унапређење продаје (продајне услуге) и лично умеће у продаји.

 Маркетинг микс је вештина вишестепеног карактера, јер се кроз врхунски менаџмент маркетинга не миксирају само наведена четири инструмента (4П) , већ се посебно миксира и сваки од њих понаособ. Врхунски менаџмент маркетинга састоји се значи из више хијерархијских нивоа, који захтевају таленте и посебна специјалистичка знања, везана за сваки инструмент посебно.

         Микс асортимана

         Микс производа (асортиман; понудбени програм артикала за продају), представља скуп свих производа са којима ћете се представљати вашим купцима.

         Линија производа је заокружена група артикала, који се користе од стране купаца на сличан начин; продају се истим групама купаца, на истом типу продајних места, или су пак артикли одређеног распона цена.

         Ширина микса производа је број понудбених линија производа једне продајне организације. Ако једна продавница у селу продаје својим муштеријама текстил, прехрамбене производе, пића, алате, посуђе и друге артикле, може се сматрати да наведена продавница има широк микс производа. Ако се само ограниччава на семенски материјал, у том случају реч је о уском миксу производа.

         Густина микса производа представља ознаку за укљученост у асортиман различитих производа из исте бранше.

         Дубина микса производа означава број варијанти (типове, марке, моделе, бројеве, цене производа) једне врсте производа и асортимана.

         Оптималан микс производа постиже се иновативним дизајнирањем понудбеног асортимана са којим ће купци бити задовољни, при чему ће предузетничка организација остварити стабилан и просперитетан раст, са економичним и профитабилним пословањем.”

         Микс цена

         Миксирање цена представља иначе осмишљено клизање цена производа или услуга “на горе” или “ на доле”. Цене одређеног производа или услуга могу клизати на “горе” ако се произведу односно услузи посебно додају неке компоненте које му повећавају привлачност. У наведеном случају испоручени “додаци” повећавају вредност производа (услуге), али и његову цену.

         Миксирање (диференцирање;уразноличење) продајних цена “на доле” истих артикала спроводи се у пракси најчешће на тај начин што се преференцијалним купцима одобрава одређен рабат, тј. попуст од продајне цене. На тај начин наведеним купцима се практично омогућава да продајни артикал купе под повољним ценовним условима, у односу на друге муштерије. Одобравање преференцијалног рабата врши се по следећим основама:

         По основу велике куповине одобрава се тзв. Количински рабат (Суперрабат).
         По основу куповине робе у вансезони одобрава се купцима сезонски рабат.
         По основу времена плаћања испостављене фактуре ( унапред; одмах по испоруци робе; или на кратак договорени почек), одобрава се купцима тзв. Каса-конто.

         По основу плаћања испоручене робе у кешу (готовини), или у конвертибилној страној валути, купцима се може одобрити валутни рабат.

         По основу прихваћених трошкова транспорта (превоза) робе од стране купца – значи, када муштерија сама сноси трошкове превоза, купцу се може одобрити и транспортни рабат. По основу верности муштерија које се стално снабдевају на истом месту, купцима се такође може одобравати одређен наградни рабат. По основу неких мањкавости у испоруци робе, купцима се у пракси одобрава извињавајући рабат.

         Микс дистрибуцијe
         “Канали продаје које определите, треба да обезбеде да ваши производи стигну на право тржиште, у правој количини, на прави начин, у право време!”

         У дистрибутивној анализи коју спроводите, треба пре свега да пружите одговор на следећа питања:

- коме ћете продавати своје производе?

- како ћете Ваше производе допремати до циљних купаца?

- колики  ће бити простор и интензитет покривања вашег тржишта?

- које  ћете методе и средства физичке дистрибуције користити?

- када ћете извршити планирани пласман?

 Микс промоције

Микс промоције или промотивни микс је ознака за комбиновање различитих елемената промоције (медија, средстава и начина употребе), у циљу постизања оптималних ефеката на опредељеном циљном тржишту. 

         Промоција у предузетничком бизнису може се спроводити у две комплементарне равни:

- као континуирана активност предузетника и његове фирме, са којом се обезбеђује умерена али стална комуникацијско-информативна присутност њга и његовог бизниса на опредељеном циљном тржишту;

- као промотивна кампања снажног и усмереног интензитета у циљу остваривања конкретно опредељеног пословног циља (нпр. упознавање муштерија са отварањем нове радње, или са увођењем нове линије асортимана; упознавање купаца да предузетничка фирма нуди неке нове или дефецитарне артикле; упознавање са распродајом ван сезонских производа и др.
                    3.3. СТРАТЕГИЈЕ У ФАЗИ ОПАДАЊА ПРОДАЈЕ    
         Фаза неумитног опадања интереса за производом у пракси се изражава редуцирањем тражње и смањењем пласмана датог производа/услуге на тржишту. Овај период животног циклуса производа захтева благовремено и енергично деловање менаџмента на заустављању негативних трендова у пословању и предузимању конкретних мера, које су такође стратешког карактера. Задатак топ менаџмента и менаџмента маркетинга у таквим ситуацијама је следећи:

- идентификовање некурентних линија производа, или појединих артикала у оквиру понудбеног програма фирме, у циљу њихове елиминације из асортимана;

- доношење одлуке о напуштању неперспективних асортимана;

- утврђивање стратегије пласмана залиха производа који се слабо продају

(тзв. некурентних залиха) у којима је замрзнут оптицајни капитал фирме;

- тактичан и умешан прекид кооперантских и меркатилних послова са  коминтентима са којима пословање није профитабилно ни просперитетно;
- преорјентисање послова на комитенте (добављаче, купце и друге)са којима се може обављати уносан бизнис.

         Менаџмент фирме треба да је упознат да концепција животног циклуса производа подразумева перманентно померање тражње са старих производа на нове производе, са производа који су прошли тржишну зрелост на производе за којима тражња тек треба да оствари свој климакс. Концепција животног циклуса производа такође подразумева да ће тражња за одређеним производом почети да се смањује када се на тржишту појави нови производ, који је по неким рационалним или ирационалним (модним) одређењима за купце привлачнији, у односу на производе из дотадашњег асортимана. Одлика савременог тржишта роба и услуга јесте да се животни циклус већине производа убрзано скраћује. Док је у XIX веку животни век већине индустријских и занатских производа трајао по неколико деценија, у првој половини XX века тај период се скратио на неколико година, да би се данас – на почетку трећег миленијума животни век не малог броја производа почео изражавати у месецима. Реч је о сезонским хит производима код којих је продајни период релативно кратак.
         Стратегија менаџмента заснована на животном циклусу креира се тако да фирма инвестира  опрезно и промишљено у своје понудбене програме, који су подложни осцилацијама тражње. Када анализе тржишта покажу да је то основано, менаџмент фирме треба да прихвати и неке губитке, уколико се тржиште за дате производе тек ствара и уколико ће потом извесно доћи до раста и повећања профитабилности пласмана. Код производа који имају кратак животни век менаџмент фирме мора деловати брзо и  енергично како би се благовременим појављивањем и наступом на тржишту, а затим и брзим повлачењем – извукли максимални профитни ефекти.

Улога маркетинга је да идентификује и антиципира захтеве специфичне циљне групе потрошача како би их испунила кроз “пакет понуде”, цији коначни израз чини задовољење потреба грађана као потрошача, привреде и друштва и остварење добити предузећа  на дуги рок. Идентификовани и антиципирани захтеви циљне групе потрошача не морају увек да резултирају понудом постојецег производа циљном тржишту већ И потребом  стварања новог производа, или модификације постојећег, ради прилагодјавања  понуде захтевима. Подстицај за стварање новог производа потиче И од конкуренције, која може позитивно утицати на преоријентацију предузећа у понуди производа на тржишту. Стога је неопходно унапред идентификовати конкурентску понуду И место предузећа у односу на конкуренцију када је у питању понуда производа као таквог, јер у колико се то не чини, конкуренција има отворен пут да пре и боље задовољи изрежене потребе потрошача. Стварање новог производа или модификација постојећег  олакшано је уколико је утицај технолошких промена у датом окружењу и утицај државне регулативе  на страни тј. у корист предузећа.

Па, шта је нови производ? Где су корени новог производа? Нови производ има корене у инвенцији. Инвенција представља одраз идеје појединца или тима о решењу проблема везаног  за неподмирене, а изражене  потребе за новим производом. Инвенција може,  а и не мора бити преточена у иновацију. Иновација усклађује инвенцију са тржиштем. Иновирати значи бити предузетник. Иновативна предузећа показују предузетни{тво  не само на пољу развоја нових производа већ и порцеса, организација и слично.  Иновација бива преточена у нови производ само ако резултира у “правом” новом производу. Прави нови производ оригинално задовољава исказане потребе и захтеве потрошача за њим, својом оригиналношћу елимини ће конкуренцију и тиме отвара пут за успешну добит. 

Треба схватити да иновација не даје увек потпуно нов производ. Мање од 10% нових производа су потпуно нови производи и чине иновацијски бум. Према томе, категорије нових производа могу бити:

•потпуно нов производ (нови производ који ствара ново тржиште) и који чини 10% нових производа,
•нове производне линије  (улазак предузећа на, за предузеће, ново али већ успостављено тржиште), које чине 20% нових производа ,
•допуне постојећих производних линија (нови производи који допуњују асортиман) чине 26% производа,
•побољшани постојећи производ, који чини 26% нових производа

•репозиционирани производ постојећи производ на новом тржишту или сегменту, који чини 7% нових производа и

•производи са мањим трошковима (нови производи слични постојећим, али створени по мањим трошковима), који чине 11% нових производа.
Учешће категорија модификованих и производа и линија у односу  на потпуно нове производе и линије све је већа у савременим конкурентским условима. Такође веома висока стопа неуспеха нових производа, посебно у области потрошних добара (40%), затум у области индустријских (производних добара) 20% и области услуга (18%).

Узроци неуспеха су интерне и екстерне природе. У питању могу бити лоше проверене идеје за нове производе, неистражене потребе потрошача, погрешно комбинован маркетинг микс, улет конкуренције са сличном иновацијом итд.

Иновација може резултирати у:

•потпуно новом производу, до тада непознатом тржишту, чак ни по начину потрошње,
•модификованом, релативно новом производу, чија је сврха задовољење нових захтева потрошача, јер се променио стил живота ,
•модификованом постојећем производу .
У литератури се срећу термини за наведене врсте иновација као дисконтинуалне иновације, динамичке континуалне и континуалне иновације.

Иновација је основа раста предузећа. Развој нових производа и иновирање постојећих представљају стратегије на којима се гради раст и развој предузећа. На основу тога, предузећу стоје у основи на располагању две стратегије:

•стратегија уводјења потпуно новог производа и

•стратегија модификовања постојећег производа .
Уколико се предузеће одлучи за стратегију увођења новог производа може је спровести: 

•сопственим развојем новог производа и 

•стицањем новог производа  путем куповине мањих предузећа.
Управљање новим производом  зависи од одабране стратегије развоја новог производа.  Процес управљања новим производом  најдужи је и најкомплекснији када предузеће креће самостално у развој новог производа, али је и најјефтиније.
Процес управљања новим производом се састоји из:

•предфазе процеса развоја новог производа,
•фазе развоја новог производа ,
•постфазе процеса развоја новог производа,
•прихват новог производа и

•животни циклус производа.
Предактивности развоја новог производа 

Одлучивање у предфази процеса развоја новог производа (предактивности) резултира менаџмент одлукама предузећа о:

•стратегији сопственог раста и развоја,
•критеријумима за оцену идеја за развој новог производа,
•носиоцу концепта развоја новог производа . 

Одлука о критеријумима за оцену идеја за развој нових производа одређена је улогом производа која се од њега очекује када заживи у стратегији развоја предузећа. Производ може имати будућу улогу као:

•производ  - иноватор 

•производ чија је улога одбрана тржишног учешћа

•производ као стуб будућег новог тржишта 

•производ намењен освајању тржишног сегмента и

•производ као основа искоришћења постојеће технологије на нови начин.
Одлуком о носиоцу концепта развоја новог производа одређују се носилац/носиоци  који могу бити 

•директори производа,
•директори нових производа,
•тимови за развој нових производа,
•везано са тим, предузеће треба да донесе одлуку  о томе да ли ће: 

•вршити самостално увођење новог производа,
•спровести увођење новог производа уз помоћ специјализованих институција за развој  нових производа или 

•користити комбиновани приступ.
Фаза развоја новог производа 

Фаза развоја новог производа састоји се од неколико подфаза, а то су:

•прикупљање и селкционирање идеја за развој новог производа

•развој и провера концепта производа

•пословна анализа 

•стварање прототипа

•тестирање тржишта

•комерцијализација. 
Подфазе развоја новог производа медјусобно су зависне у смислу тога да ако производ незадовољи критеријуме било које подфазе, на наредну подфазу се не иде. 

Прикупљање и селекционирање идеја за нови производ састоји се из:

•прикупљања идеја

•селекције прикупљених идеја.

Идеја о новом производу може потећи од било које особе из предузећа и његове околине (запослених, управе, потрошача, снабдевача, конкуренције, научника, истраивача...). Ни једна идеја за развој новог производа не треба да буде унапред одбачена,  јер и најлошија идеја у моменту креације може створити веома добар нов производ и обрнуто.  Веома је важно не одбацити добру идеју и одбацити лошу, јер се дешава да се у овој фази одбаци добра идеја, која бива као таква потврдјена  тек у каснијим фазама  или по завршетку новог производа. Оправдано је одбацивање добре идеје само ако није у складу са стратегијом развоја предузећа и његовим потенцијалима. Стога је сврха селекције прикупљених идеја благовремено одустајање од лоше идеје, јер свака наредна подфаза захтева веће финансијске изадатке.

Развој и провера концепта производа обухвата:

•развој концепта производа ,
•проверу концепта производа.
Шта обухвата концепт производа? Концепт производа подразумева стварање одговарајућег квалитетa, стила, дизајна, марке, паковања… за нови производ.

Претпоставка  је да једно предузеће  за прераду хране има идеју за увођење концентрата  од лешника као додатка млеку, ради подизања хранљивости и укуса млека. То је само идеја. Овако постављена идеја може бити преточена у два или више концепта производа. Потрошачи не купују идеје већ производе. Да би се донела одлука о концептима производа, неопходно је разрадити идеју у смислу одговора на питања: 

•ко су циљни потрошачи производа ,
•који атрибут треба апострофирати код новог производа,
•да  ли се тако млеко конзумира свакодневно или као додатак јелу.
Један концепт производа ће имати млеко са концетратом од лешника намењено бебама за редовну исхрану, високе стопе хранљивости, други концепт ће чинити млеко за спортисте са концентратом лешника, високе вредности, као додатак јелу, трећи концепт ће чинити млекоза одраслу децу са концетратом лешника, побољшаног укуса за вечерњи оброк, четврти концепт ће имати млеко за старије особе са концентратом лешника повећане хранљивости намењено за вечерњи оброк и тд. … На основу постојећих марки таквог млека на тржишту и одговора на постављена питања, предузеће ће изабрати ону концепцију која се најбоље позиционира сходно потребама потрошача циљном тржижту, односно постојећој конкуренцији на истом.

На основу тога одређује се величина, структура и понашање потрошача на циљном тржишту, као и стратегија позиционирања новог производа при чему се предвиђа  његово тржишно учешће.

У пракси је потврђено да се никада не ствара један или велики број концепата новог производа, већ два до три алтернативна концепта, у зависности од врсте производа. Након усвојеног концепта новог производа врши се пословна анализа. 

Пословна анализа подразумева:

•процену могућег обима продаје

•процену очекиваних трошкова 

•процену могуће добити од алтернативних концепта производа.

На основу извршених процена, сукобљава се однос могућег обима продаје са очекиваним трошковима за сваки алтернативни концепт и на основу добијене могуће добити за сваки алтернативни концепт доноси се одлука о избору концепта производа. Након одлуке о избору концепта новог производа врши се равој његовог прототипа.Развој прототипа новог производа подразумева стварање производа који је прототип замишљеном производу. У овој фази, пресудна је улога истраживања И развоја да понуди један или више модела који треба да дају оригиналну слику замишљеног производа. И у овој подфази врши се тестирање и то:

•фукционисања производа ,
•мишљења потрошача (кроз позиве малом броју потро у лабораторије ради демонстрирања рада производа или дегустације).
 Уколико прототип резултира у траженом степену функционалности и позитивном мишљењу потрошача, након његове дегустације или демонстрације улази се у фазу тестирања тржишта. Тест тржишта подразумева фазу у којој се врши масовније тестирање тржишта, при чему се прототип производа излаже на сајмовима националног и медјународног значаја, продајним или промотивним изложбама итд. Производи пољо-прехрамбеног асортимана дају се на дегустације, врше се пригодни презенти и сл. Ово је начин за процену става и мишљења потрошача и препродаваца о производу, његовим карактеристичним предностима, начину руковања или употребе, начину потрошње... Резултат тога је ближа процена потенцијалног тржишта и прецизније сазнање о шансама новог производа за добром продјом на тржишту. Уколико тестирање тржишта резултира у позитивној реакцији потрошача и конкуренције, иде се у фазу комерцијализације.
Комерцијализација подразумева:

•улагање у набавку нове опреме уколико је потребна и запошљавање допунских кадрова ради организовања производње новог производа

•улагање у маркетинг ради прелиминарне пропаганде пре лансирања производа, а посебно промоције у фази уводјења и развоја животног циклуса производа (чине близу 60% продаје у првој години уводјења неких прехрамбених производа).

У овој подфази се одговара на питања:

•када увести производ, посебно ако је сезонског карактера,
•где га пласирати (локално, регионално или национално тржиште),
•коме га упутити (која је највећа група потенцијалних купаца) и

•како га пласирати (стратегија увођења).

Након завршеног процеса увођења новог производа у производни програм, неопходно је спровести сет активности за бољи прихват новог производа од стране потрошача.

 Постактивности – прихват новог производа од стране потрошача

Постфаза процеса развоја и прихвата производа – прихват производа од стране потрошача – почиње моментом куповине новог производа. Успех новог производа зависи од тога како га потрошачи прихватају. Од иновације до прихвата дуг је пут. Процес ширења нове идеје од њеног извора, проналаска или креације до њених крајњих потрошача или усвајача се зове дифузија.Прихват производа представља одлуку потрошача да постане сталан потрошач датог производа.Прихватање производа од стране потрошача није тренутни акт, већ процес кроз чије фазе потрошач пролази до коначног избора производа. Фазе прихватања новог производа од стране потрошача су:

•свесност,
•информисаност

•процена,
•проба и

•прихват.

Маркетинг је филозофија, систем, процес, концепт, стратегија, тактика и политика које предузетник уграђује у свој систем пословања са добављачима, купцима и другим пословним комитентима.Маркетинг као пословна функција предузетника усмерен је ка идентификацији неиспуњених потреба и жеља циљних комитената, дефинисање њиховог карактера и величине, као и утврђивању појам која циљна тржишта његова организација може најбоље да опслужи.Усмерен је свакако каодговарајућим производима, услугама и програмима које ће преко своје организације креирати тј. купити и продати, да би задовољио та тржишта.Маркетинг је више значан комплекс процеса одређења активности везаних за тржишно пословање.Маркетинг је директно везан за размену али није само размена.Поред размене, већем или мањем обиму, обухвата и остале сфере репродукције-производњу, расподелу и потрошњу, као што је престављено на слици број 1.

                                   Слика број1(шематски приказ процеса маркетинга)
Сврха маркетинга је сазнање у којој фази процеса прихватања производа се потрошач налази, те стимулисање потрошача на брже пролажење фаза процеса прихвата до самог прихвата производа.

Све врсте иновација се не прихватају истом брзином. Брзина прихватања иновација зависи од:

•врсте иновације, при чему је брзина прихватања најмања код иновација чији је резултат потпуно нов, до тада непознат, производ (потрошачи се „боје“ апсолутних новитета),
•степена видљивости модификације, при чему је најбржи прихват производа на којима су урађене видљиве модификације и

•времена прихвата иновације.

Време прихвата иновације опредељено је психолошким карактеристикама потрошача. На основу психолошких карактеристика потрошача, могуће је извршити груписање потрошача са становишта брзине прихвата новог производа.

•прва група – иноватори (авантуристи),
•друга група – рани усвајачи (поштоваоци),
•трећа група – рана већина (опрезни),
•четврта група – касна већина (скептици) и

•пета група – колебљивци (традиционалисти).

Значи, време прихвата иновације зависи не само од карактеристика производа, већ и од карактеристика потрошача. Сврха маркетинга је придобити што више раних усвајача, посебно оних потрошача који својим мишљењем детерминишу став јавног мњења о производу.

Опредељујући утицај на процес прихватања новог производа има и сам производ са становишта врсте добара којој припада. Лакше се прихватају нетрајна потрошна добра, јер су мање ризична, мање скупа, велика је фреквенција куповине итд. Стопа поновљених куповина је такође већа код нетрајних потрошних добара у односу на трајна потрошна добра. Сврха маркетинга јесте да повећа број поновљених куповина у односу на пробне куповине. Ниска стопа пробних куповина може се повећати поспешењем промоције или дистрибуције, али ниска стопа поновљених куповина је алармантан показатељ неуспелог производа (који није испунио очекивања потрошача).

Прихватањем производа од стране потрошача производ започиње свој животни циклус.

При изради сопствене позиционе маркетинг стратегије предузетник мора да узме у обзир три главна играча, а то су: купац, конкуренција и његова компанија. Сваки од ових играча тј. „ три стратешка К“, жива је целина са својим сопственим интересима и циљевима. Назваћемо их, колективно, „ стратешки троугао“

Гледано у контексту стратешког троугла, посао предузетника је да постигне супериорну перформансу, у осносу на конкуренте, у кључним факторима успеха (КФУ) одређеног посла у исто време предузетник мора да буде сигуран да се његова лична стратегија правилно уклапа у реалну снагу његове фирме, у правцу освајања јасно дефинисаног тржишта.

Сопствени добар рад међутим није гаранција успеха! Ако су конккуренти способни да понуде боље и за купце привлачније, предузетник и његова фирма лако могу доћи у неповољан положај. Ако је његов прилаз купцима истоветан са прилазом конкуренције, купци неће бити способни да направе разлику између њихових понуда. Резултат може бити рат цена, који купцима може да донесе краткорочне добити, али ће нашкодити и предузетнику и његовим конкурентима. 

„ Успешна позициона стратегија је она која обезбеђује боље усклађивање снага предузетничке фирме, у односу на потребе купаца и у односу на оно што ради конкуренција. ( Omae)

Према позицији која се жели постићи на тржишту, маркетинг стратегије предузетничке фирме могу бити опредељене у једном од четири наведена облика: 
•Стратегије засноване на корпорацији (фирми) које се називају и стратегије масовног(недиференцираног) маркетинга,
•Стратегије заасноване на купцима, које се називају и стратегијама сегментације,
•Стратегије засноване на конкурентима, тзв. стратегије диференцијације,
•Стратегије засноване на комбинацијама, које се називају још и стратегијама позиционирања.

У бизнису нема правила са којом стратегијом се може остварити сигуран успех.  

Да би примена стратегије масовног маркетинга заснована на фирми обезбедила задовољавајуће резултате она пре свега треба да буде функционално опредељена. Циљ предузетника који користи ову стратегију јесте да, у односу на конкуренцију, снагу своје организације доведе до максимума у функционалним областима које су пресудне за успех у бизнису који обавља.

Функционалне области, које представљају критичне факторе успеха, веома се разликују не само од гране до гране, већ такође и у погледу стратешког циља чији се тражи.

А тај циљ може бити веома различит-освајање одређеног дела тржишта, задржавање освојеног тржишта, већи профит или нешто друго.„Анализирајте начин живота својих муштерија, односно укупну економију пословања код професионалних купаца-фирми, да бисте открили карактеристичне куповне преференције на којима ћете заснивати своју стратегију сегментације.“ Морате имати у виду, да у слободној привреди, ниједно дато тржиште није хомогено јер свака група купаца жели мало другачији производ или услугу. Ни једна предузетничка фирма међутим, не може да се протегне до свих купаца једнаким дејством, она мора да разликује лако приступачне групе купаца од тешко достижних.Такође и способности појединих конкурената да одговоре потребама купаца увек ће се у нечему разликовати од способности предузетничке фирме.

„Да би успоставио стратешку предност над конкурентима предузетник треба да подели тржиште на сегменте, он мора оа идентификује један или више подскупова купаца у оквиру укупног тржишта и да концентрише напоре на задовољењу њихових потреба.“ Фина структура потреба у оквиру одређених група купаца пружа проницљивим предузетницима могућност за креирање врло интересантних сегментација. Као предузетан бизнисмен проучавајте повремено ваше расположиво тржиште и правите „мисаоне сегментације“  које ће вам донети идеје за врло уносне бизнисе. Стратегија диференцирања усмерена је на асортиман роба које предузетничка фирма нуди својим купцима. Ову стратегију је неопходно примењивати у условима изражене конкуренције, где се са истом или сличном понудом, на истом простору, за исте муштерије, бори више понуђача.Да би се по својој понуди разликовао од других такмичара у позитивном смислу, предузетник који примењује ову стратегију креира такав понудбени асортиман и друге садржаје своје понуде, којим постаје од њих различит и тако препознатљив и приметљив.Јапански теоретичар менаџмента Kenichi Ohmae саветује предузетницима да, приликом идентификације нових пословних прилика-кроз анализу односа: узрок-последице, у функцији израде стратегијског сценарија диференцијације, посебну пажњу обрате на:
* тржишни сегмент (купце) коме се обраћају и на њихове захтеве и преференције које изражавају према понуди организације,
* технолошку и комерцијалну природу производа/услуге који се нуде купцима и њихове карактристичне атрибуте, за које купци изражавају или могу да изразе посебан интерес,
* запажене кључне факторе успеха у датој области пословања,
* лакоћу уласка конкуренције у опредељени сегмент циља са својом понудом и како се могу подићи запреке-путем институционализоване диференцијације,
* процењену величину и привлачност тржишта за исплативу примену стратегије диференцијације и износ инвестиционих улагања која је потребно извршити за реализацију опредељеног подухвата.

Стратегија позиционирања је врхунско маркентишко умеће по коме вешт предузетник прави успешан спој између две претходне стратегије: стратегије сегментирања купаца и стратегије диференцирања понудбеног асортимана.Код стратегије позиционирања предузетник истовремено врши избор сегмената ( слоја, групе) купаца, којима ће презентирати своју понуду, а такође паралелно креира и нуди препознатљив диференцирани асортиман, који одговара жељама и потребама тих сегмената. То је значи асортиман, који се по неким битним одређењима ( квалитету, цени, марки, дизајну, намени ) разликује од понудбеног асортимана других понуђача.Стратегија позиционирања претпоставља високу специјализацију понуде, намењену задовољењу софистицираних потреба одређених муштерија. Philip Kotler, амерички ауторитет за маркетинг направио је једну интересантну поделу маркетинга стратегија, које се опредељују према томе како се предузетничка организација понаша у односу на своје конкуренте. Диференциране по овом критеријуму стратегије предузетника могу бити:

•стратегије тржишних лидера,
•стратегије тржишних изазивача,
•стратегија тржишних следбеника,
•стратегија тржишних тампонера.
Стратегију тржишног лидера примењују најопремљенији, најснабдевенији и најпознатији предузетници, одн. њихове фирме у пословном амбијенту у коме са својом понудом и начином пословања доминирају.

Стратегију тржишних изазивача примењују, по правилу, духовно млади и амбициозни предузетници, који сматрају да имају воље и снаге, да они на одређеном тржишту преузму примат у обављању производње или промета и других предузетничких активности. 

Стратегија тржишних следбеника заснива се на филозофији неких предузетника да је неразумно „ откривати откривено“ или улазити у неке ратове са снажним конкурентима, који су пуни опасности, већ да је мудрије пратити најуспешније фирме и потом их копирати по одређеним доменима.Стратегија тржишних тампонера је оригиналан тип стратегије, који се састоји у томе да се у расположивом пословном амбијенту открије и освоји неки непокривен простор тржишног деловaња.
4. ОСНОВНИ ПОДАЦИ И ИСТОРИЈАТ ПРЕДУЗЕЋА
 4.1.1. Основни подаци о предузећу:
Пун назив предузећа

-   Друштвено предузеће за запошљавање инвалида „МЕТАЛИКА“
Адреса предузећа

- Шумадијска бр.8 , Раковица
Датум оснивања

01.03. 1970.године
Матични број 
-   07166789
Делатност предузећа

-   обрада метала и производња арматурних металних решетки

-   продаја металних конструкција, решетки и сл.

-   услуге (пластицифирање, цинковање, пескарење)

Шифра делатности предузећа

-   085322

Регистарски број

-   614200754
Основна банка предузећа

-  Комерцијална банка Београд
4.1.3. Основна делатност предузећа
Предузеће своју основну делатност остварује кроз металопрерађивачку делатност, тј. обраду метала резањем, деформацијом и кроз површинску заштиту цинковањем и пластифицирањем. Дугорочни производни програми предузећа прављени су у складу са здравственим могућностима запослених инвалида и били су везани 90% за серијску производњу делова за аутомобилску индустрију. Пад производње у аутомобилској индустрији битно је утицао на смањење обима производње и на смањење степена искоришћења постојећих капацитета, али је и пад производње  у целој металопрерађивачкој индустрији условио усмеравање предузећа на продају производа и пружање услуга другим циљним тржишним сегментима, који у знатној мери поскупљују производњу и захтевају адекватне кадрове.


Своје производе и услуге Друштвено предузеће за запошљавање инвалида ¨Металика¨ углавном реализује на домаћем тржишту, који је условљен економском ситуацијом у земљи, односно платежном способношћу привредних субјеката и становништва.

Најзначајнији купци, у погледу обима и асортимана, су:


- грађевинска приватна и друштвена предузећа


- физичка лица

Пошто постоји разлика између тржишног минимума и потенцијала тржишта, предузеће види шансу да реализацијом овог бизнис плана (проширењем производног асортимана), и уз одређен маркетинг напор, повећа своје тржишно учешће.


Продаја услуга и производа врши се преко малопродаје која се обавља у оквиру ДП ¨Металика¨. Продају и испоруку врши директно фирма без посредништва. Услови продаје се дефинишу купопродајним уговорима при уговарању продаје услуге и производа. Сегмент тржишта продаје представља брзи повраћај уложеног новца и ближи контакт са купцима, самим тим и анализу њихових захтева за системско иновирање услуга.
4.1.4. Производни програм 


Производни програм предузећа везан је највећим делом за “Доставна возила“ Сомбор ¨Застава аутомобили¨ Крагујевац, ¨Филип Кљајић¨ Крагујевац, као и за Јавна предузећа, за чије потребе су рађене пијачне тезге, контејнери, клупе за паркове, канте за смеће и слично.


Садашњи производни програм предузећа је разноврстан (претежно занатски) и обухвата призводе из области:

-грађевинска лимарија,

-црна браварија (метални и гардеробни ормари, метални регали и врата, поштански ормарићи, контејнери за комунална предузећа, конструкције за тенде),

-тезге (затворене и отворене),

-капије и ограде (украсне и индустријске),

-ауто приколице и грађевинска колица,

-елементи за опремање паркова (клупе, корпе, канте, ограде за младе саднице),

-заштитне фиксне и клизне решетке,

-елементи за опремање дечијих игралишта (једноструке и двоструке клацкалице и љуљашке, металне пењалице и тобогани),

-школски инвентар.

Осим наведене производње, ДП ¨Металика¨ врши следеће услуге:

-пластифицирање,
- цинковање,
-комплетна обрада челика и обојених метала,
-пескарење.

ДП ¨Металика¨ се налази у оквиру привредно развијеног подручја, у улици Шумадијска 8. Распоред производних хала, помоћних и канцеларијских просторија омогућава неометану комуникацију у кретању радника, делова и материјaла.
4.1.5.Стратешко планирање
Циљ стратешког планирања је да обликује пословање компаније и њене производе тако да се оствари жељени профит и раст.”Боље је урадити оно сто је стратешки исправно него оно што је тренутно профитабилно!” Појам стратешких пословних јединица је врло важан за објашњење основних појмова стратешког менаџмента.ДП “Металика” има неколико пословних јединица.То су:

  1.Засебни послови или група повезаних послова ,

  2.Имају свој сет конкуренције
   3.Имају менаџера који је одговоран за стратешко планирање и профит, као и            контролу већине других фактора.
4.1.6.Визија
Неки бизнисмени сматрају да су визије потребне само на почетку покретања посла и евентуално ако се предузетник,односно његово предузеће нађе у ситуацији неких ломова или драстичних преструктуирања.Што фирми иде боље, то по њима треба мање визије, или уопште не треба.Ово мишљење је свакако погрешно, јер своди визију на инспиративан инвестициони план, који има само сврху на почетку подухвата.

Позитивни орјентири које ДП” Металика” користи да би дошли до жељене визије су: 

а. Прикупљају искуства лична и туђа.Формирају своју банку идеја и података и често је анализирају. 

б. Необуздани су у размишљањима а опрезни у поступцима.

в. Концентришу се на типичне ствари и догађања али и на нетипичне.Концетрација је пут до визионарства.

г. Замишљају себе и у далекој будућности са достигнућима која би желели да до тада остваре.Размишљају потом, да ли у овом моменту раде на томе да дођу до тих достигнућа.

д. Проучавају визије других, али креирају и сопствене.И у визионарству је боље мислити својом главом, него туђом.Боље имати своје, макар и мале визије, него имитирати/копирати туђе, па биле и највеће.
4.1.6. Мисија
Највећи пословни успех, а и личну срећу остварићемо уколико људима откријемо потребе, задовољимо их и тако друге око себе учинимо срећним.Управо то треба да буде пословна и животна мисија.Да би предузетнички посао био успешан, а уколико и посао добро иде обaвeзно знатан део профита који се остварује треба улозити у проширење свог бизниса.Дефинисање мисије треба да да одговор на следећа питања:

1.Шта ми радимо? 

2.Ко су наши потрошачи?

3.Како вредност стварамо за наше потрошаче?

4.Шта би наш бизнис требао да постане?

За  ДП “Металика” добра изјава о мисији има следеће карактеристике:

*Фокусира се на лимитирани број циљева 

*Истиче главну политику и вредности

*Даје податке о :индустрији, производима и њиховој употреби,компетентности тржишта.

4.2. КРЕИРАЊЕ ПОСЛОВНОГ ПОРТФОЛИЈА
Након што је компанија јасно дефинисала своју мисију и циљеве пословања, неопходно је приступити изради бизнис портфолија.Сматра се да је најефикаснији бизнис портфолио онај који је најприближнији компанијској SWОТ анализи.Након израде бизнис портфолија неопходно је да се компанија одлучи којим пословним активностима следује највише инвестиција, којим мање, или које су без икаквих даљих улгања, као и да ради на развојним стратегијама увођења нових производа у портфолио.

На пример, последњих година пословања Pepsi Co  је ојачао свој портфолио продајући акције мање атрактивних пословних активности као што је индустрија брзе хране на подручју Азије и Пацифика (у питању су ланци ресторана Pizza Hut, KFC и Таco Bell).У исто време је значајно инвестирао у акције својих безалкохолних пића.

Најбољи бизнис портфолио метод планирање је тзв. Boston Consullting Group приступ, који класификује производе кроз матрицу раста.На вертикалној координати очитава резултате релативног учешћа у расподели тржишта који је изузетно драгоцен показатељ за Boston Consullting Group фирму.У оквиру приступа тако имамо 4 могуће пословне ситуације.

1.Производ “ЗНАК ПИТАЊА” (question marks): су производи који се налазе у оквиру високо развојних тржишта али имају релативно мали тржишни удео кад је конкуренција у питању.Многи производи компанија управо започињу овом фазом, када компанија тек улази на тржиште са неким производом И кад покушава да освоји тржишно учешће у жељи да што пре постане тржишни лидер.Ова фаза за компанију претпоставља значајно улагање,тј. инвестирање у производњу, опрему и особље а све у жељи да се одржи корак са високо развојним тржиштем и  претекне тренутни лидер на тржишту.

2.Производ “ЗВЕЗДА” (stars) : у моменту када производ “знак питања” постане успешан, прераста у производ “звезда”.На тај начин постаје тржишни лидер у тој производној делатности.У овој фази компанија мора да издваја знатна новчана средства не би ли задржала свој производ на тако високо котираној тржишној позицији, као и да би се осигурала од врло агресивних конкурентских напада.

3.Производи  “УНОВЧЕНА КРАВА” (cash cow) : у моменту кад стопа тржишног раста почне да бива нижа од 10%, производ “звезда” прераста у производ “уновчена крава”.Овај нови стадијум у коме се производ налази и даље има највећи удео тржишног колача кад је конкуренција у питању и извесно доноси велики приход компанији.Сада компанија не мора да издваја велика новчана средства као потпору свом производу, а с обзиром да се производ већ остварио као тржишни лидер ужива врло економичне трошкове и високе маргиналне стопе профита.Компаније којие имају своје производе на овој позицији користе ту позицију ради финансијске подршке према другим производима и пословним активностима.

4.Производи “ПСИ” (dogs) : су производи који имају релативно мала тржишна учешћа на нискоразвојним тржиштима.Оно што је типично за њихје да генеришу мале профите или чак могу производити одређене трошкове.Често је у овој фази неопходно да менаџмент објективно размишља о реинвенцији овог производа или потпуног гашења истог пре свега због разлога економичности.

Савремени приступ бизнис портфолију нуди и тзв. General Electric приступ, који предност даје стратегијским јединицама.Као и Boston Consullting Group овај приступ користиматрицу са две димензије-једна представља димензију индустријске  активности захваљујући којој компанија пласира свој производ-услугу (вертикална оса матрице) док друга оса представља снагу индустрије (хоризонтална оса матрице).Ова матрица поред тржишног учeшћа узима и  остале ништа мање вредне компоненте попут индекса тржишне величине, степена компетенције присутне на тржишту, сезоналност и цикличност производа-услугекао и структуру цене читаве индустрије.У том контексту матрица нуди избор хијерархије индустријске активности на високу, средњу и  ниску.

General Electic присту у својој анализи радије користи разне индексе пословности него што је једноставно мерење релативног тржишног учешћа

Boston Consallting Group матрица и General  Еlectic матрица су формални методи планирања који изузетно потпомажу стратегијско компанијско планирање.Но, горе поменути приступи имају и своја ограничења.Овакви планови понекада могу бити финансијски неприхватљиви али и компликовани за тумачење.Они се пре свега заснивају на текућој анализи тржишне ситуације и компанијском наступу него што нуде неки савет за будући тржишни наступ.На тај начин менаџмент и даље мора да самостално доноси одлуке и да обавља реалокацију ресурса као и да одлучује о имплементацији нових пословних акција.

Без обзира на горе наведено, оба пословна приступа могу помоћи компанији да боље сагледа целокупну ситуацију, да има прецизну анализу о томе како сваки производ односно активност даје допринос свеукупном пословном резултату.Када се исправно користи, стратешко планирање је само један важних аспеката стратешког менаџмента и ефикасан начин вођења бизниса
4.3. КРЕИРАЊЕ РАЗВОЈНИХ СТРАТЕГИЈА
1.Пенетрација кроз постојећа тржишта- стратегија промовисања компанијског раста кроз повећање продаје постојећих производа на постојећа тржишта, без икаквих мењања карактеристика производа.Технике ове развојне стратегије су повезане снижењем цене и повећањем промотивних активности.

2.Пенетрација кроз нова тржишта- стратегија промовисања компанијског раста путем идентификације нових тржишних сегмената- могућност излазака на нека нова тржишта (домаћа и/или страна) са постојећим производима.

3.Нов производ- стратегија раста компаније постредством понуде модификованог или потпуно новог производа постојећим тржиштима.Компанија у овој стратегији мора уложити или у потпуно нов производ или модификовати постојећи кроз карактеристике састојака, односно амбалаже.У ову развојну стратегију потпада и увођење нових брендова.

4.Диверсификација- претпоставља увођење нових производа/услуга компаније на нова, тј. још неосвојена пословна тржишта.
5. SWОТ АНАЛИЗА “МЕТАЛИКА” БЕОГРАД
SWОТ анализа је ситуациона анализа корисне употребљивости у бизнисима различитог типа.Заснива се на анализи и оцени широког спектра екстрених и интерних чинилаца пословања, које предузетник треба да уочи и процени, да би на основу њихове извесности настанка и деловања доносио управљачке одлуке  стратешког карактера.

Екстерни чиниоци пословања које анализом треба обухватити односе се на шансе и претње које постоје, или се тек указују на тржишту и које, ако је могуће треба искористити (шансе) , односно мудро их избећи , или се од њих заштитити (претње).

Шансе које нам се на пример указују, ако смо самостални предузетник јесу:могућност производње или набавке и ексклузивног пласмана неких нових артикала које купци траже;експанзија банкарских потрошачких кредита, знатније повећање потражње, из неких разлога, за артиклима, које продајемо, или можемо да продајемо, и тд.

Претње које нас угрожавају, или постоји могућност да нас угрозе, такође могу долазити са разних страна, то могу бити:појава нових конкурената у нашем непосредном суседству;нагло смањење интереса и тражње за артиклима које продајемо;нови законски прописи који нам онемогућују, или отежавају обављење посла који је предмет нашег бизниса, и много шта друго, што се на савременом турбулентном (узбурканом) тржишту свакодневно дешава.

Интерни чиниоци пословања тичу се снага и слабости фирме, оних које карактеришу организацију и бизнис, и свакако опредељују пословне потезе који могу, или морају да се повлаче.На пример:конкурентска снага може се изражавати кроз: добру локацију објекта са којим се располаже; привилеговане, или добре изворе снабдевања; примерено позициониран понудбени асортиман који се нуди купцима; модерна опрема; квалификован и услужан кадар са којим се располазе и много ста друго.Конкурентске слабости могу се такође сагледавати са аспекта локације, извора снабдевања, понудбеног асортимана, расположивог кадра организације или нечег другог што ограничава развој бизниса и што чини инфериорним у односу на конкуренте.

Ситуациона SWОТ анализа која треба повремено да се спроводи, треба да омогући не само да се идентификују и осветле релевантни екстерни и интерни чиниоци пословања, већ и да укаже на мере и активности које треба да се спроводе, у циљу бољег коришћења шанси и снага са којима се располаже и ефикаснијег избегавања претњи и минимизирања слабости, које могу да упропасте.или угрозе бизнис.
Шансе (opportunities)
1.Увођење концепта “продавница на ћошку” и јасно диференцирање по том основу асортиманом услугом, и формирањем потпуно нове и јединствене позиције на тржишту;

2.Смањење броја конкурентских продавница услед легализације, уређења фискалног система и велике конкуренције;

3.Долазак иностране конкуренције условио је дизање нивоа очекивања потрошача везано за амбијент куповине, понуду и брзину услуге.То је променило перцептивну мапу потрошача, у смислу њихове веће спремности и отворености.

4.У променама и новинама, што свакако представља шансу за брже прихватање и новог концепта “Металике”. 
Опасности   (Тhreats)
1.Стагнирање куповне моћи становништва,
Предности  (Strenghts)
1.Дугогодишња присутност и традиција;

2.Број и локацијска распрострањеност објеката на широј територији Београда;

3.Солидна база лојалних купаца који купују у  “Металици”;
4.Изједначен број свакодневних и периодичних куповина;

5.Погодност објеката за концепт радње “на ћошку” у малопродаји с’ обзиром на њихову бројност и локације по центру и широј територији града.
Недостатци (Wеакnеssеs)
1.Тенденција смањења базе лојалних потрошача;

2.Према истраживањима производи “Металике” се као “први избор у куповини” код потрошача јављају на трећем месту иза „Прометала“ и „Метал-Ко“.

3.Заостајање за бројем објеката у односу на главне конкуренте.
5.1. ОРГАНИЗАЦИОНА СТРУКТУРА ПРЕДУЗЕЋА
У свом саставу предузеће има следеће организационе целине:

1.Комерцијална служба

2.Финансијска служба

3.Књиговодствена служба

4.Техничка служба

5.Производња

6.Контрола квалитета               

7.Заједничке службе
Предузеће тренутно има 138 запослених, од којих је 61 (44,2%) инвалидно лице, са радном способношћу која се креће од 30 до 50%.Послове комерцијалне службе обавља 12 запослених, директор комерцијалне службе је Марко Николић, дипл.ецц. У финансијској служби раде 4 запослена лица, шеф финансија је Петар Маричић, дипл.ецц. Књиговодствена служба има 5 запослених, шеф је Анђелка Петровић, економски техничар.Техничка служба броји 4 запослена, шеф је Милош Јовић, дипл. инг. маш.

У оквиру производње, организоване су следеће целине:

- машински погон ...............................26 запослених

- погон галванизације.........................10 запослених

- одржавање...........................................7 запослених

- погон бравара – вариоца..................24 запослених

- погон лимара ................................... 31 запослених


Шеф производње је Драгољуб Маровић, машински техничар.Послове контроле квалитета обавља 5 запослених, шеф је Јелена Радојевић.У заједничким службама има 10 запослених, с тим што послове физичко – техничког обезбеђења обављају 4 портира – чувара, послове хигијене 2 запослена лица, а опште кадровске и правне послове, као и ослове професионалне рехабилитације и социјалне заштите инвалидних лица, обављају 4 запослена.Директор предузећа је Предраг Аксентијевић, дипл. инг. маш..Шеф правне службе је Гордана Перовановић, дипл. правник.Социјални радник је Милица Стајић.

Квалификациона структура запослених је следећа:

15


16

ВК


-


7


7

ВС


-


2


2

ВСС


-


7


7                                .

укупно

61


77


138

5.3. Техничка опремљеност предузећа

Основна карактеристика техничке опремљености Друштвеног предузећа за запошљавање инвалида ¨Металике¨ је солидна снабдевеност потребних машина и алата, али и релативно дуг век њихове употребе.


Производна хала у којо послове обавља Машински погон, поседује следеће машине:

- струг РС 25...............................  4 комада

- струг УДС ................................13 комада

- бушилица стона .........................2 комада

- бушилица стубна .......................1 комад

- бушилица са хилзнама ..............1 комад

- вертикална бушилица ...............2 комада

- струг 13136 ................................1 комад

- аутоматски струг .......................1 комад

- уређај за пластицифирање .......1 комад

- хоризонтална глодалица ...........1 комад

- ножна преса ................................1 комад

Намена наведених машина је производња појединачних и серијских делова за кооперанте, као и заштита метала електростатичким наношењем праха (пластицифирање). Сва ова опрема прилагођена је врсти инвалидности инвалида који на њој раде (изузев универзалних стругова на којима раде искључиво здрави).

Хала лимене амбалаже и браварско лимарских послова поседује следеће машине:


-  машинске маказе ........................ 2 комада



-   преса АП – лоо .............................1 комад


-   ексцентар преса од 75т .............. .1 комад


-   ексцентар преса од 25т .............. .1 комад


-   ексцентар преса од 15т .............. .1 комад


-   пнеуматска преса .........................1 комад


-   бихлер РМ – 50 .............................1 комад


-   бихлер ГРМ – 35 ..........................1 комад


-   стона електро бушилица ..............1 комад


-   апарат за варење ...........................3 комада


-   ротациони ел. апарат .................. 3 комада


-    абразивни циркулар .....................1 комад 

Сва ова опрема прилагођена је инвалидима који на њој раде и њена намена је заштита метала од корозије електролитичком методом.

5.4. АНАЛИЗА ПРОЦЕСА ПРОИЗВОДЊЕ
5.4.1.  Опис производног процеса – производња заварених и арматурних мрежа

Заварене арматурне мреже се израђују од хладно вучене жице са дефинисаним механичким карактеристикама, пречника од 6 до 10 мм. Састоје се од челичних шипки постављених у две паралелне и управне равни, међусобно спојене електроотпорним заваривањем (подужне и попречне шипке). 


Мрежаста арматура представља полуфабрикат који се једноставно поставља у функционалан положај, при чему није потребно сечење, савијање, везивање, као ни нека друга опција која је обавезна у случају класичне арматуре. Примена мрежасте арматуре од хладно вучене (ваљане) жице, обезбеђује уштеде, и то у:


- бетонском челику,


- жици за везивање,


- електро – енергији,


- времену обраде и уграђивања арматуре.


Заварене арматурне мреже се примењују за армирање површински армирано – бетонских конструкција: 


- у високоградњи (темељи кућа, зидови, плоче, степеништа, подови и др.),


- у нискоградњи (путеви, мостови, аеродромске писте, тунелске облоге, потпорни зидови и др.),


- у хидротехници (бране, цеви, канали, колектори и др.),


- израда разних врста армирано бетонских елемената и других челичних производа.

Производни програм обухвата широк дијапазон комбинација подужних и попречних шипки и њихових међусобних одстојања. Сходно производним могућностима и потребама, могуће је развити производњу читаве лепезе арматурних мрежа:

-
продужно носиве мреже ( Р – мреже)

-
попречно носиве мреже ( Т – мреже)

-
обострано носиве мреже (Q – мреже)

-
мреже за зидове (Р-x и Q-x мреже)

-
специјалне мреже по посебној поруџбини 


Развој диферсикованих производа у наредном периоду биће усмерен на производњу решеткастих арматурних носача, који се примењују као готова арматура за:


- међуспратне плоче (монтажне армирано бетонске плоче, лако монтажне таванице и др.),


- надвратници, надпрозорници и др.,


- решеткасти носачи.
5.4.2. Опис опреме

Основну опрему, у процесу производње заварених арматурних мрежа, чине:

1. Уређај за аутоматско исправљање и сечење жице, и

2. Уређај за електроотпорно заваривање арматурних мрежа 
Уређај за аутоматско исправљање и сечење жице се састоји из:


- окретног носача котура жице,


- уводника жице,


- тела машине,


- хоризонталних и вертикалних погонских ваљака,


- погонског моторедуктора,


- електроормана са управљачким компонентама,


- групе за аутоматско сечење и краћење жице,


- пнеуматски цилиндри за избацивање жице и магацин за смештај жице.


Процес исправљања жице се врши тако што се са котура жице, који се налази на окретном носачу, жица увлаци у уводник, а даље се третира преко вертикалних погонских и хоризонтално вођених ваљака. На излазном делу, без заустављања цикљуса, врши се сечење жице на задату дужину.


Уређај за електроотпорно заваривање арматурних мрежа габарита 6.050 x 2.150 мм се састоји од:


-механичког дела са механизмом за додавање попречне жице, механизмом за подешавање корака и резервоаром за компензацију пада притиска,


- енергетског дела са осам трафоа снаге 30 КВА са воденим хлађењем,


- тиристора снаге 600 А,


- електрода ¨Малори¨,


- комплетног ожичења,


- комплетне пнеуматске инсталације са 18 цилиндара.


Процесом заваривања управља се електронски путем са уграђеним сензорима. При раду уређаја, подужне жице се улазу ручно, а попречне жице се улажу аутоматски. Остваривање корака од 150 мм подешава се аутоматски. Са уређаја, мрежа се избацује преко транспортера са ваљцима. Заварене мреже одлазу се ручно на дрвену палету, које се затим виљушкаром превозе до места за складиштење.

5.4.3. Технолошки капацитет и обим производње

Производни програм обухвата широк дијапазон комбинација подужних и попречних шипки и њихових међусобних одстојања. Сходно производним могућностима и потребама, могуће је развити производњу читаве лепезе арматурних мрежа.


Развој диферсикованих производа у наредном периоду биће усмерен на производњу решеткастих арматурних носача, који се примењују као готова арматура за:


- међуспратне плоче(монтажне армирано бетонске плоче,лако монтажне таванице и др.),


- надвратници, надпрозорници и др.,


          - решеткасти носачи.

5.4.4.  Израда спецификације производа

Израда спецификације производа састоји се из активности дефинисања:

-карактеристика производа,

-намераване употребе производа и

-технолошког поступка производње.

5.4.5. Карактеристике производа

    Карактеристике производа обухватају:

– карактеристике сировина и састојака који улазе у састав производа и

–карактеристике финалног производа.
5.4.6. Карактеристике финалног производа

Карактеристике финалног производа подразумевају:

–назив и/или неку другу идентификацију производа,

–састав финалног производа,

–биолошке, хемијске, физичке и сензорске карактеристике а нарочито оне које су битне за безбедност производа,

–начин паковања,

–услове складиштења,

–начине дистрибуције и сл.

 5.4.7. Намеравана употреба производа
Када се у спецификацији производа дефинише намеравана употреба производа мора се имати на уму:

–коме је производ намењен (групе потрошача),

–разумно очекивано поступање са производом,

–ненамеравана али разумно могућа погрешна употреба производа.

Намеравана употреба производа, а посебно последице од ненамераване али разумно могуће погрешне употребе, морају омогућити адекватну анализу ризика по корисника који могу настати.
5.4.8. Технологија производње

За сваки нови производ мора се дефинисати технологија производње. Технологијом производње мора се предвидети:

•врста и количина употребљених сировина у односу на нето количину производа,

•производне операције и њихове карактеристике,

•употребљену опрему за производњу,

•контролне операције,

•употребљену опрему за праћење и мерење карактеристика производа и производних операција и сл.

Технологијом производње мора се дефинисати и начин контроле производа, односно начин верификације квалитета финалног производа у току производње и на крају процеса. За сваки производ и сваку контролну тачку (КТ) или критичну контролну тачку (ККТ) мора бити дефинисана контролна листа. Контролна листа садржи упутство за контролу производа или процеса за конкретну КТ/ККТ.

Производне и контролне операције, укључујући и ККТ, дефинисане су дијаграмом тока који мора бити урађен за сваки технолошки процес и производ.
  5.4.9.  Израда дијаграма тока

Дијаграм тока представља графички приказ реализације производње производа. Сваки дијаграм тока започиње требовањем потребних сировина за производњу а завршава се складиштењем финалног производа.За израду дијаграма тока одговоран је технолог.

Дијаграм тока се израђује за процес у коме се реализује производња конкретног производа. Код развоја новог производа урадиће се дијаграм тока само у случају да се његова производња реализује на нов начин или са одређеним изменама у постојећем начину производње. Уколико се не формира нови дијаграм тока уз спецификацију производа се прилаже постојећи.Код израде дијаграма тока треба користити следеће симболе,што је предствљено сликом 4:
 SHAPE  \* MERGEFORMAT 



                                                               Слика број 4, 

                 Дијаграм тока који се примењује  у “Металици” Београд
Дијаграм тока мора бити јасан, прецизан и довољно детаљан да омогући идентификацију могућности појаве, увођења ризика по безбедност производа или њихово нарастање. Дијаграм тока за процес производње производа у себи мора да садржи:

•место уласка сировина у процес производње,

•све операције од набавке сировина до паковања и складиштења готових производа,

•све контролне операције везане за утврђивање квалитета (КТ) и безбедности производа (ККТ),

•прецизан редослед операција и активности у технолошком ланцу,

•место уклањања отпадака из процеса производње и сл.
5.5. ТРАНСПОРТ
5.5.1.  Транспорт производа

Предузеће „Металика“ поседује следећи возни парк:

- камион Jetta  8012 ..............................1 комад

- електрична виљушкара .....................2 комада

- путничко возило Fiat Croma..............1 комад

- путничко возило WW 33б…………..1 комад

Транспорт производа за потребе предузећа  „Металика“ може се обављати транспортним средствима: предузећа, испоручиоца производа или неке друге транспортне организације. Без обзира ко обавља транспорт, мора се водити рачуна да транспортна средства одговарају производима које треба транспортовати. О овоме мора да води рачуна особа која је задужена за транспорт, односно онај ко уговара транспорт, уколико се транспорт обавља транспортним средствима других организација.

Као што се из декомпозиције пословних процеса види, процес Транспорт у предузећу „Металика“ се састоји од активности:

-Издавања налога за транспорт,

-Реализације транспорта,

-Старања о исправности транспортних средстава.

5.5.2. Реализација транспорта

Реализација транспорта остварује се кроз:

-Припрему транспортног средства,

-Преузимање производа који треба транспортовати,

-Превоза производа и

 - Предају производа на одредиште.

5.5.3. Преглед производа

Лице одговорно за реализацију транспорта (возач) одговорно је да изврши контролу производа који треба да превезе. Уколико било који од наведених елемената контроле не задовољавају не сме реализовати транспорт док се не разреше неусаглашености. За решавање утврђених неусаглашености одговоран је онај чији се производи транспортују (за производе „Металике“ магационер). Тек после разрешења неусаглашености могу се наставити даље активности транспорта.
 5.5.4. Утовар производа

Приликом утовара производа мора се водити рачуна да не дође до његовог оштећења и деградације квалитета. Такође се мора водити рачуна да производи у транспортном средству буду правилно сложени и безбедни да се у току транспорта не догоде непредвиђене околности које могу довести до деградације квалитета.Возач је обавезан да у путни налог упише све обавезне податке о утовареним производима или особама које превози.Особа одговорна за реализацију транспорта (возач) одговорна је за исправно поступање са производима приликом утовара.
5.5.5. Преузимање документације

Возач мора да преузме сву документацију која прати производе до одредишта. За структуру документације одговоран је онај чији се производи транспортују. Возач мора водити рачуна, када је у питању транспорт специјалних врста производа, о посебним одобрењима за транспорт таквих производа. Без тих одобрења не сме започети транспорт.

5.4.6. Превоз производа

Превоз производа реализује се у складу са налогом и врстом производа који се превози. Возач је одговоран да води рачуна да се у току превоза не догоде околности које могу да угрозе квалитет производа који се транспортује.У случају да у току транспорта дође до изненадних опасности по безбедност производа које превози мора предузети све потребне мере како би спречио деградацију квалитета производа који се транспортује.

5.4.7. Предаја производа

Возач транспортног средства је одговоран да све примљене и транспортоване производе преда на одредиште у стању у каквом их је примио. Предаја се врши према документацији која прати производе – фактури. Уколико се током предаје утврди неусаглашеност, одговоран је да одмах предузме мере како би се проблем решио. Зависно од врсте неусаглашености мере се могу односити на:

- Количине производа који се предају и

- Квалитет производа.

6. ЗАКЉУЧАК

Маркетинг стратегије базиране на анализи животног циклуса производа су снажно оруђе у креирању политике понудбеног асортимана као и политике залиха у предузетничкој организацији због чега је се и ДП “Металика” определило за њихову примену.На основу досадашњег пословања и искуства научили су да се треба инвестирати издашно и одмерено, чак прихватајући и неке губитке када се тржиште ствара за неке производе и да се очекује профит када ти производи достигну задовољавајући раст и степен зрелости.Али са типом производа који има кратак животни век менаџер мора бити спреман да делује веома брзо-да силовито наступи када се појави просперитетно тржиште, да расте профитачно са тржиштем и да се повуче одмах чим примети да га конкуренција сустиже са другачијом понудом, јер је његов производ дошао у фазу опадања.Овим искуством  „Металика” је постигла задовољавајуће резултате тако да ће се и у будућности ослањати на њих.

На основу резултата портфолио анализе  закључено је да производи који имају карактер “звезде” (што у овом случају значи грађевинску лимарију, капије и ограде, школски инвентар, пластифицирање и цинковање), обавезно треба задржати у понудбеном асортиману и имати га у довољним залихама, јер пласман неће представљати проблем. Што се тиче “крава музара” (елементи за опремање паркова-клупе, корпе, канте,елементи за опремање дечијих игралишта, црна браварија), треба што више пласирати, док за њега код муштерија још постоји изражен интерес, залихе не треба превише повећавати.За производе под “знаком ?”,(тезге) који имају солидну перспективу продаје при чему садашњи пласман није задовољавајући, па из тог разлога треба радити на побољшању тог производа. Што  се тиче “паса” (ауто приколице и грађевинска колица),представљају производе који се слабо продају а и  перспектива њихове продаје је лоша, па их треба што пре повући из асортимана.

Када је у питању конкуренција „МЕТАЛИКА” искључиво примењује стратегију тржишних тампонера, сматрајући да је то оригиналан тип стратегије, који се састоји у томе да се у расположивом пословном амбијенту открије и освоји неки непокривен простор тржишног деловања (нове муштерије, нове потребе, ново тржиште, нови артикли или нови начини пословања) за који други нису заинтересовани, и да се на њему организује бизнис и успешно ради.


Основна претпоставка успешнијег пословања предузећа је, пре свега, везана за унапређење производње, односно развој производа. То подразумева увођење нових производа и услуга у производни програм, којима ће предузеће на тржишту остварити конкурентску предност, бољим задовољавањем потреба и жеља платежно способних купаца или рентабилнијом производњом. Друга могућност је усавршавање постојећих производа и услуга у циљу њиховог усклађивања са захтевима купаца, тржишта као и новим научно– технолошким достигнућима. Не треба заборавити елиминисање застарелих производа и услуга, који су изгубили купце или више нису рентабилни за производњу. Поред свега овога, потребне су значајне промене у планирању, праћењу и усавршавању процеса развоја производа, што значи да се мора традиционална производна оријентација наших предузећа супституисати тржишном, маркетиншком оријентацијом.


Важан фактор повећања профитабилности предузећа је истраживање и развој. Основни циљеви истраживања су: стицање нових знања из области базичних научних дисциплина која се односе на делатности предузећа, проналажење нових и рентабилнијих сировина и материјала, унапређење производног процеса, побољшање контроле квалитета, усавршавање постојећих и проналажење нових метода истраживања. Концепција развоја зависи од бројних спољашњих и унутрашњих фактора, чији је интензитет и начин деловања често међусобно условљен. Због тога је дефинисање пословних циљева један од најсложенијих задатака, у чијем постављању морају учествовати сви стручни и управни органи.


Развој кадрова, кроз унапређење и перманентно образовање и обучавање, је значајан чинилац развоја предузећа. Снажан подстицај за лично ангажовање већине запослених је перспектива развоја и напредовање у оквиру предузећа. Могућности за унапређење у оквиру предузећа настају у следећим случајевима: одласка у пензију, измена у организационој структури или напуштању предузећа. Овај чинилац је посебно интересантан за предузеће“Металика“ с обзиром да највећи део кадровске структуре чини старија популација. Перманентно образовање је индивидуално питање, које све више добија на значају имајући у виду неоспорну чињеницу о сталном порасту нових сазнања посматрано у целини. 

          Остварење визије, углед и конкурентност производа предузећа "Металика" у великој мери зависи од степена задовољења њихових корисника и законских одредби. Зато се код реализације преузетих обавеза морају у потпуности испунити захтеви и очекивања корисника и законских обавеза у погледу квалитета и безбедности производа, а ако је могуће и превазићи их.Задовољење потреба и очекивања корисника производа приоритетна је обавеза свих запослених. Производи морају бити врхунског квалитета и здравствено потпуно исправни. Они морају одговарати потребама корисника и бити усаглашени са законима и другим нормативним документима.Мера успеха је достигнути степен задовољења корисника. Због тога се морају улагати стални напори како би се задовољење корисника стално подизало на виши ниво.Образовање, обученост и оспособљеност запослених, на сваком радном месту, услов је за испуњење свих циљева. Због тога се стално мора тежити подизању нивоа образовања, обучености и оспособљености запослених. Хигијена у радном простору и запослених мора бити стално на врхунском нивоу.Међусобним комуникацијама, и комуникацијама са екстерним лицима и организацијама, прикупљају и размењују информације и стичу нова знања како би унапредили процесе рада, квалитет и здравствену исправност производа.Снижење трошкова, уз подизање нивоа квалитета и здравствене исправности производа, стална је обавеза сваког запосленог.Састав производа и начин његове производње морају обезбедити конкурентност на тржишту. Због тога се морају пратити савремена достигнућа како у спецификацији производа тако и у технологији производње.Остварење профита, кроз подизање нивоа квалитета рада и задовољења корисника, приоритетан је задатак свих запослених.Бољи од њих су њихов узор. Њима теже и желе да их превазиђу. Квалитет и безбедност њихових производа основно је средство за остварење тог циља.

На крају, треба напоменути да бројне екстерне институције могу да подстакну успешније пословање предућа „Металика“, обзиром да је реч о предузећу које запошљава и један број инвалидних лица. Пре свега се мисли на владине агенције за развој малих и средњих предузећа, али и бројне невладине организације, индивидуалне привредне саветнике, међународне финансијске организације и слично.

